Neix la Xarxa d'Acció Solidària
Channel: Canal UGT - UGT de Catalunya
Date: 26/07/2013

La situació de crisi prolongada, l'atur i les retallades en drets socials i laborals està condemnant una part important de la població a la pobresa i l'exclusió social. Davant d'aquesta situació, tot un seguit d'entitats i organitzacions socials hem decidit formar una Xarxa d'Acció Solidària. 
L'objectiu de la Xarxa és sumar esforços entre entitats socials que ja estem intervenint - des del món laboral, escolar, veïnal, de la infància, de la salut física i mental...- per millorar les condicions de vida de les persones, de forma coordinada i complementària. 
Les entitats que formen el grup promotor de la Xarxa són:
Fundació Catalana de l'Esplai (FCE), Confederació d'Associacions Veïnals de Catalunya (CONFAVC), Federació d'Associacions de Mares i Pares d'Alumnes de Catalunya (FAPAC), Fundació Trinijove, Federació d'Associacions Veïnals de Barcelona (FAVB), CCOO de Catalunya, UGT de Catalunya, Associació Catalana per la Pau (ACP), Ajuda Mútua i Emocional a persones Aturades, Federació d'Entitats Bolivianes a Catalunya (FEDEBOL) i Associació de Treballadors Pakistanesos a Catalunya.